за определяне на възможностите за риболов за 2013 г. на кораби на ЕС за определени рибни запаси и групи от рибни запаси, които не са предмет на международни преговори или споразумения (10), както и
 —
 Регламент (ЕС) No 40/2013 на Съвета от 21 януари 2013 г. за определяне за 2013 г. на наличните възможности за риболов на определени рибни запаси и групи от рибни запаси, които са предмет на международни преговори или споразумения, във водите на ЕС и за корабите на ЕС в определени води извън ЕС (11).
 (3)
 В съответствие с член 105, параграф 1 от Регламент (ЕО) No 1224/2009, когато Комисията установи, че дадена държава членка е превишила риболовните квоти, които са ѝ отпуснати, Комисията приспада превишените количества от бъдещите риболовни квоти на съответната държава членка.
 (4)
 В член 105, параграфи 2 и 3 от Регламент (ЕО) No 1224/2009 се предвижда, че приспадането на тези количества се извършва през следващата година или следващите години, като се прилагат определени коефициенти на умножение, както е определено в него.
 (5)
 Някои държави членки са превишили своите риболовни квоти за 2012 г. Следователно е целесъобразно да се намалят разпределените им риболовни квоти през 2013 г. и при необходимост през следващите години за подложените на прекомерен риболов запаси.
 (6)
 През 2012 г. Испания е превишила своята квота за норвежки омар в зони IX и X; води на ЕС от CECAF 34.1.1 (NEP/93411). Тъй като този запас е предмет на многогодишен план (12), се прилага коефициент на умножение *1,5. С писмо от 26 март 2013 г. Испания поиска дължимото приспадане да се разсрочи за период от три години. Като взе предвид, че значителното намаляване на квотата би довело до прекомерно изхвърляне на съответния вид, в съответствие с точка 3, буква б) от Съобщението на Комисията — Насоки за приспадане от квоти в съответствие с член 105, параграфи 1, 2 и 5 от Регламент (ЕО) No 1224/2009 (13) Комисията се съгласи с това искане.
 (7)
 С Регламент за изпълнение (ЕС) No 700/2012 на Комисията от 30 юли 2012 г. за намаляване на риболовните квоти за определени запаси през 2012 г. поради прекомерния риболов през предходните години (14) и Регламент за изпълнение (ЕС) No 1136/2012 на Комисията от 30 ноември 2012 г. за намаляване на риболовните квоти за определени запаси през 2012 г. поради прекомерния риболов на други запаси през предходните години и за изменение на Регламент за изпълнение (ЕС) No 700/2012 по отношение на количествата, които трябва да бъдат приспаднати през следващите години (15) бяха извършени приспадания от риболовните квоти на някои държави за определени видове за 2012 г. За някои държави членки обаче количествата, които трябваше да бъдат приспаднати, надвишаваха техните съответни квоти за 2012 г. и поради това не беше възможно да бъдат приспаднати изцяло през посочената година. С цел да се гарантира, че и в такива случаи е приспаднато пълното количество, разликата следва да бъде взета предвид при определянето на приспаданите количества от квотите за 2013 г. и при необходимост от следващите квоти,
 ПРИЕ НАСТОЯЩИЯ РЕГЛАМЕНТ:
 Член 1
 1. Риболовните квоти, определени